CELEX: 62016TA0742
Language: fi
Date: 2017-05-16 00:00:00
Title: Asia T-742/16 RENV: Unionin yleisen tuomioistuimen tuomio 16.5.2017 – CW v. parlamentti (Henkilöstö — Virkamiehet — Työpaikkakiusaaminen — Henkilöstösääntöjen 12 a artikla — Avustamisvelvollisuus — Työpaikkakiusaamista ja työpaikkakiusaamisen ehkäisemistä käsittelevän neuvoa-antavan komitean sisäiset säännöt — Henkilöstösääntöjen 24 artikla — Avustamispyynnön hylkääminen — Valituksen hylkäämispäätös — Itsenäinen sisältö — Valituksen ennenaikaisuuden puuttuminen — Työpaikkakiusaamista ja työpaikkakiusaamisen ehkäisemistä käsittelevän neuvoa-antavan komitean tehtävä ja oikeudet — Virkamies saattaa omaehtoisesti asian komitean käsiteltäväksi — Sopimussuhteen ulkopuolinen vastuu)

10.7.2017   
            
            
               FI
            
            
               Euroopan unionin virallinen lehti
            
            
               C 221/25
            
         Unionin yleisen tuomioistuimen tuomio 16.5.2017 – CW v. parlamentti
   (Asia T-742/16 RENV) (1)
   
   ((Henkilöstö - Virkamiehet - Työpaikkakiusaaminen - Henkilöstösääntöjen 12 a artikla - Avustamisvelvollisuus - Työpaikkakiusaamista ja työpaikkakiusaamisen ehkäisemistä käsittelevän neuvoa-antavan komitean sisäiset säännöt - Henkilöstösääntöjen 24 artikla - Avustamispyynnön hylkääminen - Valituksen hylkäämispäätös - Itsenäinen sisältö - Valituksen ennenaikaisuuden puuttuminen - Työpaikkakiusaamista ja työpaikkakiusaamisen ehkäisemistä käsittelevän neuvoa-antavan komitean tehtävä ja oikeudet - Virkamies saattaa omaehtoisesti asian komitean käsiteltäväksi - Sopimussuhteen ulkopuolinen vastuu))
   (2017/C 221/35)
   Oikeudenkäyntikieli: englanti
   
      Asianosaiset
   
   
      Kantaja: CW (edustaja: asianajaja C. Bernard-Glanz)
   
      Vastaaja: Euroopan parlamentti (asiamiehet: E. Taneva ja M. Dean)
   
      Oikeudenkäynnin kohde
   
   SEUT 270 artiklaan perustuva vaatimus, jolla vaaditaan yhtäältä kumoamaan parlamentin 8.4.2013 päivätty päätös, joka koskee kantajan tekemän sellaisen avustamispyynnön hylkäämistä, joka liittyy työpaikkakiusaamiseen, jonka uhriksi kantaja katsoo joutuneensa esimiestensä toiminnan takia, ja parlamentin pääsihteerin 23.10.2013 tekemä päätös, joka koskee kantajan 9.7.2013 päivätyn valituksen hylkäämistä, sekä toisaalta korvausta vahingosta, jota kantaja väittää kärsineensä.
   
      Tuomiolauselma
   
   
               1)
            
            
               Euroopan parlamentin pääsihteerin nimittävän viranomaisen ominaisuudessa 23.10.2013 tekemä päätös CW:n 9.7.2013 tekemän valituksen hylkäämisestä kumotaan.
            
         
               2)
            
            
               Vaatimus parlamentin 8.4.2013 tekemän sellaisen päätöksen kumoamisesta, jolla CW:n avustamispyyntö hylätään, jätetään tutkimatta.
            
         
               3)
            
            
               Parlamentti velvoitetaan maksamaan CW:lle vahingonkorvauksena 2 000 euroa, ja tämän tuomion julistamispäivästä alkaen viivästyskorkoa, joka on Euroopan keskuspankin perusrahoitusoperaation korko.
            
         
               4)
            
            
               Vahingonkorvauskanne hylätään muilta osin.
            
         
               5)
            
            
               Parlamentti vastaa omista oikeudenkäyntikuluistaan, ja se velvoitetaan korvaamaan ne kulut, jotka CW:lle ovat aiheutuneet asian alkuperäisestä käsittelystä Euroopan unionin virkamiestuomioistuimessa, muutoksenhakumenettelystä asiassa T-309/15 P ja tästä palautetun asian käsittelyä koskevasta menettelystä asiassa T-742/16 RENV.
            
         
      (1)  EUVL C 52, 22.2.2014 (asia on alkujaan rekisteröity Euroopan unionin virkamiestuomioistuimessa asianumerolla F-124/13, ja siirretty Euroopan unionin yleiseen tuomioistuimeen 1.9.2016).